PRIENŲ RAJONO SAVIVALDYBĖS administracijos

socialinės paramos skyrius

Biudžetinė įstaiga, Laisvės a. 12, LT-59126 Prienai,

tel. (8 319) 61 161, el. p. soc.rupyba@prienai.lt

Duomenys kaupiami ir saugomi Juridinių asmenų registre, kodas 288742590

_____________________________________________________________________________________

Prienų rajono savivaldybės tarybai

SPRENDIMO „dėl PRIENŲ RAJONO savivaldybės TARYBOS 2017 M. BALANDŽIO 27 D. SPRENDIMO nR. T3-139 „DĖL PRIENŲ RAJONO SAVIVALDYBĖS NEĮGALIŲJŲ REIKALŲ KOMISIJOS SUDARYMO IR KOMISIJOS NUOSTATŲ PATVIRTINIMO“ PRIPAŽINIMO NETEKUSIU GALIOS“ PROJEKTO

AIŠKINAMASIS RAŠTAS

Sprendimo projekto tikslai ir uždaviniai:

2024 m. sausio 1 d. įsigaliojo naujos redakcijos Lietuvos Respublikos asmens su negalia teisių apsaugos pagrindų įstatymas. Jame numatoma, kad savivaldybių institucijos analizuoja asmens su negalia teisių apsaugos užtikrinimo būklę savivaldybėje, planavimo dokumentuose numato asmens su negalia teisių apsaugos užtikrinimo priemones ir užtikrina jų įgyvendinimą, steigia asmens su negalia gerovės tarybas savivaldybėse, taip pat tvirtina gerovės tarybos veiklos nuostatus.

Siūlomos teisinio reguliavimo nuostatos:

Sprendimo projektas parengtas vadovaujantis Lietuvos Respublikos viešojo administravimo įstatymo 16 straipsnio 1 dalies 2 punktu, Lietuvos Respublikos asmens su negalia teisių apsaugos pagrindų įstatymo 16 straipsnio 1 dalies 9 punktu ir atsižvelgiant į Vyriausybės atstovų įstaigos Vyriausybės atstovo Kauno ir Marijampolės apskrityse 2023 m. lapkričio 29 d. raštą Nr. S2-122-(5.13E) „Dėl pasirengimo įgyvendinti Asmens su negalia teisių apsaugos pagrindų įstatymo nuostatas“.

Laukiami rezultatai:

Priėmus sprendimo projektą neigiamų pasekmių nenumatoma. Atsižvelgiant į teisės aktų pasikeitimus, bus steigiama Asmens su negalia gerovės taryba ir parengti Asmens su negalia gerovės tarybos veiklos nuostatai, kurie bus tvirtinami mero potvarkiu.

Lėšų poreikis ir šaltiniai:

Nėra.

Kiti sprendimui priimti reikalingi pagrindimai, skaičiavimai ar paaiškinimai:

Nėra.

Lyginamasis variantas:

Nėra.

Vedėja	Sandra Mekionienė